**Molėtų rajono savivaldybės taryba**

**SPRENDIMAS**

**Dėl MOLĖTŲ MIESTO IR RAJONO SENIŪNIJŲ BENDROJO NAUDOJIMO TERITORIJŲ SANITARINIO TVARKYMO IR VIEŠOSIOS INFRASTRUKTŪROS OBJEKTŲ PRIEŽIŪROS PASLAUGŲ TEIKIMO VIDAUS SANDORIO PAGRINDU**

2020 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 32, 36, 41 punktais, 9 straipsnio 1 dalimi ir 2 dalies 1 punktu, 16 straipsnio 2 dalies 37 punktu, Lietuvos Respublikos viešųjų pirkimų įstatymo 10 straipsnio 1, 2 dalimis, atsižvelgdama į UAB „Molėtų švara“ 2020 m. lapkričio 27 d. raštą Nr. S-373 „Dėl Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų teikimo vidaus sandorio pagrindu“, siekdama užtikrinti geros kokybės, prieinamos paslaugos nepertraukiamą teikimą,

Molėtų rajono savivaldybės taryba n u s p r e n d ž i a:

1. Pavesti uždarajai akcinei bendrovei „Molėtų švara“ nuo 2021 m. sausio 1 d., vidaus sandorio pagrindu, teikti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugas iki 2026 m. gruodžio 31 d.

2. Pavesti Molėtų rajono savivaldybės administracijai sudaryti vidaus sandorį, pasirašyti paslaugų teikimo sutartį (pridedama) su uždarąja akcine bendrove „Molėtų švara“ ir atlikti visus reikiamus veiksmus, susijusius su šios sutarties vykdymu.

3. Patvirtinti Molėtų miesto ir rajono seniūnijų bendrojo naudojimo teritorijų sanitarinio tvarkymo ir viešosios infrastruktūros objektų priežiūros paslaugų įkainių sąrašą (pridedama).

Šis sprendimas per vieną mėnesį nuo jo paskelbimo arba įteikimo suinteresuotai šaliai dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras